31982R3272
L 347/10
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3272/82 НА КОМИСИЯТА
от 6 декември 1982 година
за изменение на Регламент (ЕИО) № 2237/77 относно формуляра на земеделски статистически отчет, използван за определяне на доходите на земеделските стопанства
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност;
като взе предвид Регламент № 79/65/ЕИО на Съвета от 15 юни 1965 г. относно създаване на система за събиране на счетоводна информация за доходите и икономическата дейност на земеделските стопанства в Европейската икономическа общност (1), последно изменен с Регламент (ЕИО) № 2143/81 (2), и по-специално член 7 от него;
като има предвид, че в Регламент (ЕИО) № 2237/77 на Комисията (3) са определени данните, които следва да се посочат във формуляра, който следва да се използва с цел определяне доходите на земеделските стопанства;
като има предвид, че данните, събрани посредством формуляра, трябва да отговарят на определението, дадено в нормативната уредба на Общността, и по-специално посоченото в Директива 75/268/ЕИО на Съвета от 28 април 1975 г. относно земеделието в планински и полупланински райони, както и в някои необлагодетелствани райони (4);
като има предвид, че не трябва да се правят никакви промени в структурата на формуляра;
като има предвид, че мерките, предвидени в настоящия регламент, са в съответствие със становището на Общностния комитет на системата за земеделска счетоводна информация,
ПРИЕ НАСТОЯЩИЯ РЕГЛАМЕНТ:
Член 1
Определенията и инструкциите, които се отнасят до формуляра на земеделското стопанство и които фигурират в позиция „6. Необлагодетелстван район“ в приложение II, глава II, част А към Регламент (ЕИО) № 2237/77 на Комисията, се заменят, както следва:
„6. Необлагодетелстван район
Посочва се дали по-голямата част от селскостопанските райони на стопанството се намира в райони, предмет на Директива 75/268/ЕИО на Съвета от 28 април 1975 г. относно земеделието в планински и полупланински райони, както и в някои необлагодетелствани райони (5):
1
=
по-голямата част от земеделската площ на стопанството не е разположена във въпросните райони,
2
=
по-голямата част от земеделската площ на стопанството е разположена в необлагодетелствани райони по смисъла на член 3, параграфи 4 и 5 от Директива 75/268/ЕИО,
3
=
по-голямата част от земеделската площ на стопанството е разположена в планински райони по смисъла на член 3, параграф 3 от Директива 75/268/ЕИО,
4
=
код 4 се използва в държавите-членки, където такива райони са толкова малки и многобройни, че информацията не е от значение.
Член 2
Настоящият регламент влиза в сила в деня след публикуването му в Официален вестник на Европейските общности.
Той се прилага от 1983-1984 отчетна година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 6 декември 1982 година.